kalixlouiis/myanmar-wikipedia-corpus huggingface dataset:
ရုရှားတွင်၊ ဘောလုံးနှင့် ချစ်ကြည်ရေးနေ့ကို ဧပြီလ ၂၅ ရက်တွင် မြို့ပေါင်း ၁၁ မြို့တွင် ဂုဏ်ပြုကျင်းပခဲ့သည်။
အစီအစဉ်၏ အဓိကတန်ဖိုးများကို ပြန်လည်အမှတ်ရစေရန် ချစ်ကြည်ရေးဘောလုံးပွဲများကို ဗလာဒီဗာစ်တော့၊ နိုဗိုဆီဘရပ်စ်၊ ရဲကတာရင်ဘတ်၊ ခရပ်စ်နိုရာ့စ်ခ်၊ ဘာနူရယ်၊ စိန့်ပီတာစ်ဘတ်နှင့် ဆာရန့်စ်ခ်တို့တွင် ကျင်းပခဲ့သည်။
အိုလံပစ်မီရှူးတိုင် လက်ဆင့်ကမ်းအပြေးပွဲ ၂၀၁၄ မှ မီးရှူးတိုင်ကိုင်ဆောင်သူများ၏ ပါဝင်ဆင်နွှဲခြင်းနှင့်အတူ ချစ်ကြည်ရေးပြန်ကစားပွဲကို တိုင်ခရပ်စ်နိုရာ့စ်ခ်တွင်၊ ဆိုချီနှင့် ရိုစတော့ဗ်အွန်ဒွန်းတို့ ယှဉ်ပြိုင်ခဲ့ကြသည်။
မော်စကိုတွင်၊ မျက်မမြင်အားကစားအဖွဲ့ချုပ်၏ ပံ့ပိုးမှုဖြင့်၊ တန်းတူအခွင့်အရေးပြိုင်ပွဲတစ်ပွဲကို စီစဉ်ခဲ့သည်။
မေလ ၅ ရက်တွင်၊ ဘောလုံးနှင့် ချစ်ကြည်ရေးနေ့အား နစ်ဇနီ နော့ဗ်ဂိုရော့ဒ်နှင့် ကာဇန်တွင် ကျင်းပခဲ့သည်။
၂၀၁၆ ခုနှစ်တွင်၊ ဘောလုံးနှင့် ချစ်ကြည်ရေးနေ့ကို နိုင်ငံပေါင်း ၃၂ နိုင်ငံတွင် ဂုဏ်ပြုကျင်းပခဲ့သည်။
ရုရှားတွင် မြို့ကိုးမြို့ဖြစ်သည့် မော်စကို၊ စိန့်ပီတာစ်ဘတ်၊ နိုဗိုဆီဘရပ်စ်၊ ဘာနူရယ်၊ ဘာအိုဘစ်ဒ်ရှန်၊ အာခတ်၊ ခရက်စ်နိုဒါ၊ နစ်ဇနီ နော့ဗ်ဂိုရော့ဒ်နှင့် ရိုစတော့ဗ်အွန်ဒွန်းတို့တွင် ကျင်းပခဲ့သည်။
နစ်ဇနီ နော့ဗ်ဂိုရော့ဒ်က ဗိုလ်ဂါ အက်ဖ်စီမှ လူငယ်ဘောလုံးသမားများနှင့် ကလေးသူငယ်များအတွက် သွေးပူလေ့ကျင့်ခန်းနှင့် သင်တန်းများ ကျင်းပပေးသည့် ကလပ်မှ လူရွယ်ကစားသမားများအတွက် ချစ်ကြည်ရေးပွဲတစ်ပွဲ ကျင်းပပေးခဲ့သည်။
နိုဗိုဆီဘရပ်စ်တွင် ကျင်းပခဲ့သည့် ချစ်ကြည်ရေးပွဲတွင်၊ မသန်စွမ်းကလေးငယ်များက နိုဗိုဆီဘရပ်စ်ဒေသအသင်း ရာမက်ခ်-စီဘာတွင် ပါဝင်ခဲ့သည်။
2017 ခုနှစ်တွင်၊ ဘောလုံးနှင့် ချစ်ကြည်ရေးနေ့ကို နိုင်ငံပေါင်း 64 နိုင်ငံတွင် ဂုဏ်ပြုကျင်းပခဲ့သည်။
ဆားဘီးယားနိုင်ငံ ခံစစ်ကစားသမား ဘရန်နီစလဗ် အိုင်ဗန်နိုဗစ်ခ်ျနှင့် ဒတ်ခ်ျတိုက်စစ်မှူး ဒါ့ခ်ကူရစ်တို့ပါဝင်သည့် နာမည်ကျော် ဘောလုံးသမားများက ကမ္ဘာတစ်လွှားရှိ ပွဲများတွင် ပါဝင်ခဲ့သည်။
ဂရိတွင်၊ နိုင်ငံလက်ရွေးစင်အသင်းနှင့် ဥရောပဘောလုံးချန်ပီယံရှစ် ၂၀၀၄ ခုနှစ် ချန်ပီယံဖြစ်သူ သီအိုဒိုးရက်စ် ဇာဂိုရာကစ်က ပွဲတက်ရောက်ခဲ့သည်။
ရုရှားတွင်၊ ဇင်းနစ် အက်ဖ်စီက ၂၀၁၇ ခုနှစ်တွင် ချစ်ကြည်ရေးအစီအစဉ်အတွက် ဘောလုံး သံတမန်ဖြစ်သူ ဇာခါဘတ်ရက်ခ်အတွက် အထူးလေ့ကျင့်ရေးဆက်ရှင်တစ်ခု လက်ခံကျင်းပခဲ့သည်။
လေ့ကျင့်ရေးဆက်ရှင်တွင်၊ ဇင်းနစ် အက်ဖ်စီမှ ဂိုးသမား ရူရီ လိုဒီဂျင်က ဇာခါ၏ စွမ်းရည်ကို ချီးကျူးခဲ့ပြီး သူနှင့်အတူ ဂိုးဖမ်းခြင်း၏ လျှို့ဝှက်ချက်ကို မျှဝေခဲ့သည်။
ချစ်ကြည်ရေး ဘောလုံးပြိုင်ပွဲ၏ တန်ဖိုးကိုးခု ၂၀၁၃ မေလ ၂၅ ရက်နေ့တွင် ကျင်းပခဲ့သော ပထမဆုံး နိုင်ငံတကာ ကလေးသူငယ်များဖိုရမ်တွင် ဗြိတိန်၊ ဂျာမနီ၊ ဆလိုဗေးနီးယား၊ ဟန်ဂေရီ၊ ဆားဘီးယား၊ ဘူလ်ဂေးရီးယား၊ ဂရိနှင့် ရုရှားတို့မှ လူငယ်သံတမန်များက အစီအစဉ်၏ အောက်ပါပထမဆုံး တန်ဖိုးရှစ်ခုကို စီစဉ်သတ်မှတ်ခဲ့ကာ အိတ်ဖွင့်ပေးစာတစ်စောင်ဖြင့် ပေးပို့ခဲ့သည် - မိတ်ဆွေဖြစ်ခြင်း၊ ညီမျှခြင်း၊ မျှတခြင်း၊ ကျန်းမာရေး၊ ငြိမ်းချမ်းရေး၊ အလေးထားခြင်း၊ အောင်မြင်မှုနှင့် ဓလေ့ထုံးတမ်းများ ဖြစ်ကြသည်။
စာအား အောက်ပါနိုင်ငံတကာ အားကစားအဖွဲ့အစည်းများ၏ ဦးဆောင်သူများထံသို့ ပေးပို့ခဲ့သည် - နိုင်ငံတကာ ဘောလုံးအဖွဲ့ချုပ် ဖက်ဒရေးရှင်း (ဖီဖာ)၊ ဥရောပသမဂ္ဂ ဘောလုံးအဖွဲ့ချုပ် (ယူအီးအက်ဖ်အေ)နှင့် နိုင်ငံတကာ အိုလံပစ် ကော်မတီ။
၂၀၁၃ စက်တင်ဘာလတွင် Joseph Blatter သည် Vladimir Putin နှင့် Vitalii Mutko တို့နှင့် အစည်းအဝေး လုပ်နေစဉ်အတွင်း စာကို လက်ခံရရှိကြောင်း အတည်ပြုခဲ့ပြီး ချစ်ကြည်ရေး ဘောလုံးပြိုင်ပွဲကို ပံ့ပိုးပေးရန် အသင့်ရှိကြောင်း ကြေညာခဲ့သည်။
၂၀၁၅ တွင် တရုတ်၊ ဂျပန်နှင့် ကာဇက်စတန်တို့မှ ပါဝင်ဆောင်ရွက်သူများသည် ချစ်ကြည်ရေး ဘောလုံးပြိုင်ပွဲတွင် ပါဝင်ပူးပေါင်းခဲ့ကြပြီးနောက် ကိုးခုမြောက် တန်ဖိုးဖြစ်သည့် - ဂုဏ်သရေကို အဆိုပြုခဲ့သည်http://www.joblenobl.ru/news/287-v-ramkakh-programmy-futbol-dlya-druzhby-uchrezhden-kubok-devyati-tsennostej။
နိုင်းအဖိုးတန်ဖလား နိုင်းအဖိုးတန်ဖလားသည် နိုင်ငံတကာကလေးများ၏ ချစ်ကြည်ရေးအတွက် လူထုအစီအစဉ် ဘောလုံးပွဲအတွက် ဆုဖလားဖြစ်သည်။
ပရောဂျက်၏ တန်ဖိုးများဖြစ်သည့် ချစ်ကြည်ရေး၊ တန်းတူညီမှု၊ တရားမှု၊ ကျန်းမာရေး၊ ငြိမ်းချမ်းရေး၊ သစ္စာရှိမှု၊ အောင်မြင်မှု၊ ရိုးရာများနှင့် ဂုဏ်ပြုမှုစသည့် တန်ဖိုးများကို အကောင်းဆုံးကြိုးစားလုပ်ဆောင်ပေးသူများအတွက် ဖလားကို နှစ်စဉ်ချီးမြှင့်ခဲ့သည်။
သို့သော်အဆုံးအဖြတ်ကိုမူ ချစ်ကြည်ရေးဘောလုံး ပရောဂျက် တွင် ပါဝင်ခဲ့သူများမှ မဲပေးဆုံးဖြတ်ကြခြင်းဖြစ်သည်။
နိုင်းအဖိုးတန်ဖလား ပိုင်ရှင် ဘောလုံးအသင်းများမှာ - ဘာစီလိုနာ (၂၀၁၅)၊ ဘိုင်ယန်မြူးနစ် (၂၀၁၆)၊ အယ်လ် ဝါဒါ (အထူးဆု)၊ ရီးရဲမက်ဒရစ် (၂၀၁၇) တို့ဖြစ်သည်။
www.euronews.com/2017/07/17/f4f-nine-values-cup-2017-goes-to-real-madrid ချစ်ကြည်ရေးလက်ကောက် ချစ်ကြည်ရေးပရိုဂရမ်အတွက် ဘောလုံးပွဲ၏လုပ်ဆောင်ချက်အားလုံးသည် တန်းတူညီမှုနှင့် ကျန်းမာသော ဘဝနေထိုမှု၏ သင်္ကေတတစ်ခုဖြစ်သော ချစ်ကြည်ရေးလက်ကောက် လဲလှယ်မှုဖြင့် စတင်ပါသည်။
လက်ကောက်သည် အပြာနှင့် အစိမ်းချည်မျှင်များပါဝင်ပြီး ပရိုဂရမ်၏ တန်ဖိုးများကို မျှဝေသည့် မည်သူမဆို ဝတ်ဆင်နိုင်သည်။
https://www.theguardian.com/football/2015/apr/26/said-and-done-blatter-putin-david-cameron ဖရန့်ဇ် ဘက်အန်ဘူရာ၏ အဆိုအရ "လှုပ်ရှားမှု၏ သင်္ကေတမှာ နှစ်ရောင်စပ်လက်ကောက်ဖြစ်သည်၊ ၎င်းက ရိုးရှင်းပြီး ချစ်ကြည်ရေးပရိုဂရမ်အတွက် ဘောလုံး၏ ရှိရင်းစွဲတန်ဖိုးများအဖြစ် နားလည်နိုင်သည်။
အစီအစဉ်တွင်ပါဝင်သူ လူငယ်များက - ဒစ်ခ် အက်ဗီုကတ်ထ်၊ ဒီဒီရာ ဒရော့ဘာ၊ မက်စ် မေရာ၊ ဖက်ထ်မ ဆာမူရာ၊ လီယွန် ဂိုရက်ခါ၊ ဒိုမီနီကို ခရစ်ဟီတို၊ မိုက်ကယ် ဆယ်လ်ဂါဒို၊ အလက်ဇန်းဒါး ခါဇာခေါ့ဗ်၊ ဒီမာ့စ် ပီရော့စ်၊ မီရိုဒရက်ဂ် ဘိုဇိုဗစ်၊ အက်ဒီလီနာ ဆော့နီခိုဗာ၊ ရူရီ ခါမင်းနက်စ်တို့ အပါအဝင် နာမည်ကျော် အားကစားသမားများနှင့် ပြည့်သူ့အချစ်တော်များ၏ လက်ကောက်ဝတ်များတွင် ချစ်ကြည်ရေးလက်ကောက်များကို ချည်နှောင်ပေးကြသည်။
ရာသီအလိုက် ပါဝင်ဆောင်ရွက်သူများ၏ လှုပ်ရှားမှုများ ချစ်ကြည်ရေးပရိုဂရမ်အတွက် ဘောလုံးပွဲမှ လူငယ်ဘောလုံးသမားများက တရားဝင်ရာသီအပြင်ဘက်တွင် မျိုးစုံသောပွဲများတွင် ပါဝင်ဆင်နွှဲကြသည်။
၂၀၁၃ ခုနှစ် မေလတွင်၊ မာရီဘောဂျူနီယာ ဘောလုံးအသင်း (ဆလိုဗေးနီးယား) က ကမ္ဘောဒီးယားကလေးသူငယ်များ sport.rbc.ru/article/172216/နှင့်အတူ ရန်ပုံငွေ ချစ်ကြည်ရေးပွဲ ကျင်းပခဲ့သည်။
၂၀၁၄ ခုနှစ် စက်တင်ဘာလ ၁၄ ရက် ဆိုချီတွင်၊ ဖီဖာဥက္ကဋ္ဌ ဆပ်ဘတ္တလာ en.kremlin.ru/events/president/news/19222နှင့် ရှရှားပြည်ထောင်စု၏ သမ္မတတို့၏ တွေ့ဆုံမှုအတွင်း ပရိုဂရမ်တွင်ပါသည့် ရုရှားမှ ပါဝင်ဆင်နွှဲသူများက ဗလာဒီမာပူတင်နှင့် ဆွေးနွေးခဲ့သည်။
၂၀၁၄ ခုနှစ် ဇွန်လတွင်၊ ပြင်သစ်သမ္မတ ဖရန့်ဆို့စ် ဟိုလန်ဒီက ပြင်သစ်နှင့် နိုင်ဂျီးရီးယားwww.leparisien.fr/politique/mondial-2014-hollande-invite-deux-clubs-amateurs-a-l-elysee-pour-france-nigeria-28-06-2014-3960541.php တို့၏ ၂၀၁၄ ဖီဖာ ကမ္ဘာ့ဖလားကို ကြည့်ရန် အီလီစီးနန်းတော်သို့ ချစ်ကြည်ရေးပရိုဂရမ်အတွက် ဘောလုံးပွဲ၏အဖွဲ့ဝင်တစ်ဦးဖြစ်သူ တာဗာနီအသင်းအား ဖိတ်ကြားခဲ့သည်။
၂၀၁၆ ခုနှစ် ဧပြီလတွင်၊ ၂၀၁၅ ခုနှစ် ချစ်ကြည်ရေးပရိုဂရမ်အတွက် ဘောလုံးသံတမန် ရူရီ ဗစ်ချက်က ပရောဂျက်တွင်ပါဝင်ခဲ့သည့် ၎င်းတို့၏အတွေ့အကြုံကို မျှဝေရန်ဘီလာရုဇ်၏ အသန်မာဆုံးလူသား ခီရေးလ် ရှင်မ်ခိုနှင့် ဘိတ် အက်ဖ်စီမှ လူငယ်ဘောလုံးသမားများနှင့် တွေ့ဆုံခဲ့သည်။
ရူရီ ဗစ်ချက်က ချစ်ကြည်ရေး၊ တရားမျှတမှု၊ ကျန်းမာသော ဘဝနေထိုင်မှု စသည့် ပရောဂျက်၏ တန်ဖိုးများကို မြှင့်တင်ရန် ခီရေးလ် ရှင်မ်ခိုအား အချက်ပြတုတ်တံပေးခဲ့ရင်း ချစ်ကြည်ရေးသင်္ကေတ လက်ကောက်တစ်ခု ပေးခဲ့သည်၊ ဆုငွေများနှင့် ဆုများ ချစ်ကြည်ရေးပရိုဂရမ်အတွက် ဘောလုံးပွဲက ပြိုင်ပွဲမျိုးစုံကို အနိုင်ရခဲ့ပြီး ရုရှားနှင့် နိုင်ငံတကာဆုများကို ပိုင်ဆိုင်ခဲ့သည်။
၎င်းတို့တွင် - "နိုင်ငံတကာပူးပေါင်းဆောင်ရွက်မှု ဖွံ့ဖြိုးတိုးတက်ရေး" အမျိုးအစားတွင် "ရုရှား၏ အကောင်းဆုံးလှုမှု ပရောဂျက်များ"၊ "ပူးတွဲလှုမှုရေးဝတ္တရား" ၂၀၁၆ [4] အမျိုးအစားတွင် နိုင်ငံတကာ စီးပွားရေးဆက်ဆံသူများ အသင်း (IABC) ရွေငန်းဆု၊ "ကမ္ဘာမြေကြီးအတွက် အကောင်းဆုံးလူမှုပရောဂျက်" (၂၀၁၆) ခေါင်းစဉ်တွင် ဆာဘားဆုများ၊ "အကောင်းဆုံးနိုင်ငံတကာမဟာဗျူဟာ" (၂၀၁၇)www.socialbuzzawards.com/social-buzz-awards-2017/best-international-strategy/how-to-make-kids-voices-to-be-heard-globally ခေါင်းစဉ်တွင် လူမှုလှုပ်ရှားမှုဆုများ၊ "အကောင်းဆုံမီဒီယာမဟာဗျူဟာ" (၂၀၁၇)http://www.internationalist-awards.com/new-digital-awards/ ခေါင်းစဉ်တွင် ဆန်းသစ်သော ဒစ်ဂျစ်တယ် မားကတ်တင်းနည်းလမ်းများအတွက် နိုင်ငံတကာရေးရာလှုပ်ရှားသူဆုများ၊ "ရုရှား၏ အကောင်းဆုံးလှုမှုပရောဂျက်" (၂၀၁၈) ခေါင်းစဉ်တွင် "ငွေလေးသည်တော်"၊ နှင့် "ငွေလေးသည်တော်" (၂၀၁၈) ဆုကြီးတို့ ပါဝင်သည်။
thumb|Spread of the Black Death in Europe and the Near East (1346–1353) မဲသေရောဂါ သို့မဟုတ် ပလိပ်ကပ်ရောဂါ (Black Death)သည် လူ့သမိုင်း၌ အဖျက်စွမ်းအား အကြီးမားဆုံး ကူးစက်ရောဂါများအနက် တမျိုး ဖြစ်ကာ၊ ၁၃၄၇ မှ ၁၃၅၁ ခုနှစ်ထိ အာရှနှင့် ဥရောပရှိ လူသန်းပေါင်း ၇၅ မှ သန်းပေါင်း ၂၀၀ ထိ သေကြေပျက်စီးခဲ့ပြီး၊ ဥရောပတွင် အဆုံးစွန် မွှေနှောက်ခဲ့သည်။
ယာစီနီယာ ပက်စတိ ဆိုသော ဘက်တီးရီးယားသည် ပလိပ်ရောဂါ ကပ်ပုံစံ အမျိုးမျိုးကို ဖြစ်ပွားစေရသည့် အကြောင်းရင်းဟု ယုံကြည်ကြသည်။
မဲသေရောဂါကြောင့် ဘာသာရေး၊ လူမှုရေးနှင့် စီးပွားရေးတို့ ပြိုလဲကာ၊ ဥရောပသမိုင်းအပေါ် အကြီးအကျယ် သက်ရောက်မှု ရှိခဲ့သည်။
မဲသေရောဂါသည် ဗဟိုအာရှ (အလယ်အာရှ)၏ ခြောက်သွေ့သော လွင်ပြင်များတွင် မြစ်ဖျားခံပြီး၊ ထိုမှတဆင့် ပိုးလမ်းမကြီးကို ဖြတ်ပြီး ၁၃၄၃ တွင် ခရိုင်မီးယားသို့ ရောက်ရှိလာသည်ဟု ယူဆသည်။
ကုန်သင်္ဘောများတွင် အမြဲတစေ ကပ်ပါလာတတ်သော ကြွက်မဲများပေါ်တွင် နေထိုင်သော ကြွက်သန်းမဲများကြောင့် ဖြစ်ပွားရခြင်း ဖြစ်နိုင်ချေ အလွန် ရှိပြီး၊ မြေထဲပင်လယ်နှင့် ဥရောပတလျှောက် ပျံ့နှံ့သွားသည်။
မဲသေရောဂါကြောင့် ဥရောပတိုက်ရှိ လူဦးရေ စုစုပေါင်း၏ အနီးစပ်ဆုံး ၃၀ ရာခိုင်နှုန်းမှ ၆၀ ရာခိုင်နှုန်းထိ သေကြေကြရသည်။
ခြုံရလျှင်၊ ၎င်းပလိပ်ရောဂါကြောင့် ၁၄ ရာစုနှစ်တွင် ကမ္ဘာ့လူဦးရေသည် အနီးစပ်ဆုံး သန်း ၄၅၀ မှ သန်း ၃၅၀-၃၇၅ ထိ လျော့ကျသွားခဲ့သည်။
ထိုလူအရေအတွက်သို့ ပြန်ရောက်ရှိရန် ကမ္ဘာသည် နှစ် ၂၀၀ အချိန်ယူရသည်။
၁၉ ရာစု ရောက်ခါနီးတွင် ဥရောပ၌ ၎င်းမဲသေရောဂါ ပြန်လည် ဖြစ်ပွားလိုက်သေးသည်။
ဖြစ်စဉ် ရောဂါဇစ်မြစ် ယာစီနီယာ ပက်စတိကြောင့် ဖြစ်ရသော ပလိပ်ရောဂါသည် ဗဟိုအာရှ၊ ကာဒစ္စတန်၊ အနောက်အာရှ၊ မြောက်အိန္ဒိယနှင့် ယူဂန်ဒါတို့ ပါဝင်သော ဒေသအမျိုးမျိုးတွင် မြေအောင်း ကိုက်ဖြတ်စားသတ္တဝါများက သယ်ဆောင်လာသော သန်းများ ပွားများခြင်းကြောင့် ဖြစ်ရသော မြေလျှောက်ရောဂါ ဖြစ်သည်။
သည် ဂျပန်ဘောလုံးအဖွဲ့ချုပ်၏ လက်အောက်တွင်ရှိသော ဂျပန်နိုင်ငံကိုယ်စားပြု ဘောလုံးအသင်းတစ်သင်းဖြစ်သည်။
ဂျပန်အသင်းသည် အာရှရှိ အအောင်မြင်ဆုံးသော အသင်းများထဲမှ တစ်သင်းဖြစ်ပြီး ဖီဖာကမ္ဘာ့ဖလား နောက်ဆုံးပြိုင်ပွဲ ၆ ခုကို ဆက်တိုက်ဆိုသလို ဝင်ခွင့်ရရှိခဲ့သော အသင်းဖြစ်သည်။
ထို့ပြင် အာရှဖလားကိုလည်း ၁၉၉၂၊ ၂၀၀၀၊ ၂၀၀၄ နှင့် ၂၀၁၁ ခုနှစ်တို့တွင် ရရှိခဲ့သည်။
ဂျပန်အမျိုးသားအသင်းသည် ၂၀၀၁ ခုနှစ် ဖီဖာ တိုက်ကြီးများဖလားတွင် ဒုတိယရရှိခဲ့သည်။
ဂျပန်အမျိုးသားအသင်း၏ ဒေသတွင်းပြိုင်ဘက်များမှာ တောင်ကိုရီးယားအမျိုးသားအသင်းနှင့် ဩစတေးလျအမျိုးသားဘောလုံးအသင်းတို့ဖြစ်သည်။
ဂျပန်အသင်းသည် အမေရိကတိုက်အပြင်မှ ကိုပါအမေရိကဖလားကို ဝင်ရောက်ယှဉ်ပြိုင်ခွင့် ရရှိခဲ့သော တစ်ခုတည်းသော နိုင်ငံဖြစ်ပြီး ၁၉၉၉ ခုနှစ် နှင့် ၂၀၁၁ ခုနှစ်တို့တွင် ပါဝင်ယှဉ်ပြိုင်ရန် ဖိတ်ခေါ်ခြင်းခံခဲ့ရသည်။
Japan Invited To Copa America 2011 Along With Mexico Goal.com 2 Jun 2009 ၂၀၁၁ ခုနှစ်ပြိုင်ပွဲတွင် ဖိတ်ကြားချက်ကို လက်ခံခဲ့သော်လည်း ၂၀၁၁ တိုဟိုကူ ငလျင်နှင့် ဆူနာမီကြောင့် ပြိုင်ပွဲမှ နုတ်ထွက်ခဲ့သည်။
ESPNFC.com 17 May 2011 ကိုးကား Category:ဂျပန် အမျိုးသား ဘောလုံးအသင်း Category:ဂျပန်နိုင်ငံရှိ ဘောလုံးအားကစား။
ကုရ်အာန်သမိုင်းသည်၊ ကုရ်အာန်ဆိုင်ရာပညာများ မှ အကိုင်းအခက်တစ်ခုဖြစ်သည်။
အဆိုပါအခေါ်အဝေါ်အသစ်ကို အစ္စလာမ်သုေတသီများနှင့် ကုရ်အာန်သုေတသီများ(အနောက်တိုင်းသားများ)သတ်မှတ်ခဲ့ကြသည်။
လက်ရိှေခတ်အလျင်နှင့် ေရှးပညာရှင်တို့၏ စာအုပ်များ (ဥပမာ البرهان في علوم القرآن စာေရးသူ بدرالدین زرکشی နှင့် الاتقان فى علوم القرآن စာေရးသူ جلال الدين سيوطى )တွင် အဆိုပါအခေါ်အဝေါ်မျိုးမတွေ့ခဲ့ပါ။
ကုရ်အာန်သမိုင်းတွင် ကုရ်အာန် စုစည်းခြင်း၊ တည်းဖြတ်ခြင်းနှင့် ဗျာဒိတ်ေတာ် ကျရောက်ချိန်မှ နှစ်ပေါင်း၁၄၀၀အထိရေးသားခြင်း စသည့် အတိတ်သမိုင်းကြောင်းဖော်ပြခြင်းအပြင် ခေတ်သစ်တွင်ထုတ်ဝေခြင်း အကြောင်းလည်းပါဝင်သည်။
အဓိကအကြောင်းအရာများ ကုရ်အာန်ဆိုင်ရာပညာများ၏ အရေးကြီးဆုံးအကိုင်းအခက်များမှ တစ်ခုဖြစ်သည့် ကုရ်အာန်သမိုင်းအဓိကအကြောင်းအရာများမှာ.... ကုရ်အာန်စတင်ကျရောက်ချိန်နှင့် ပြီးဆုံးချိန် တမန်ေတာ်မြတ်(ဆွ)ထံ အာယသ်များကျရောက်ချိန်နှင့် နေရာ အာယသ်များနှင့် ဆူရဟ်များကျရောက်မှု အစီအစဉ်(ရှေးအစီအစဉ်) ကုရ်အာန်ကျရောက်သောခေတ်ကာလမှ ဗျာဒိတ်ေတာ် ရေးသားသူများနှင့် အရေးအသားများ၊ ရေးသားပုံနှင့် ကုရ်အာန်သုံးလက်ရေး ကုရ်အာန် စုစည်းခြင်းနှင့် တည်းဖြတ်ခြင်းအကြောင်း တမန်ေတာ်မြတ်(ဆွ) ခေတ်ကာလ တမန်တော်မြတ်(ဆွ)နှင့် ခလီဖဟ်လေးဦး ဆွဟာဘဟ်၏ စာအုပ်များ နှင့် သာေဘအီးန် ၏စာအုပ်များကွဲပြားမှု၊ တစ်သားတည်းဖြစ်အောင်လုပ်ခြင်း စာလုံးများနှင့် စာကြောင်းများတွင် သရ တပ်ဆင်ခြင်း၊ အစက်များထည့်သွင်းခြင်းနှင့် ကုရ်အာန်ရေးသားနည်းများ ပြီးပြည့်စုံခြင်း ရှေးပုဂ္ဂိုလ်များကျန်ခဲ့သည့် လက်ေရးမူများနှင့် လက်ေရးမူအသစ်များ အကြောင်းအရာခွဲများ တခါတရံမိတ်ဆက်အနေဖြင့်လည်းကောင်း တခါတရံရလဒ်အနေဖြင့်လည်းကောင်း ဖော်ပြသည်။
၎င်းတို့မှာ.. ကုရ်အာန်၏အမည်များနှင့် ဂုဏ်ပုဒ်များ ကိုစစ်ေဆးေလ့လာခြင်း ဗျာဒိတ်ေတာ် ( အစ္စလာမ်၏ရှုေဒါင့်မှ) တမန်ေတာ်မြတ်(ဆွ)၏ အပြစ်မဲ့ခြင်း အွမ္မီးဖြစ်ေသာ တမန်ေတာ်မြတ်(ဆွ) ကုရ်အာန်အာယသ်များကျရောက်ရခြင်းအကြောင်းခံများ ကုရ်အာန်ဘာသာပြန်များ စာအုပ်အမျိုးမျိုးနှင့် Canonize စခြင်း ကုရ်အာန်ကို အွတ်စမာန်က Canonize မလုပ်မီအလျင်ကွဲြပားခြားနားေသာလက်ေရမူများ(သို့)စာအုပ်များရိှခဲ့သည်။
သို့သော် ယနေ့တိုင် တစ်အုပ်မျှပင်ရှာမတွေ့ခဲ့ပါ။
၎င်းစာအုပ်များသည် မည်သည့်အခါကမျှ လူအများ၏ အတည်ပြုခြင်းကို မရရှိခဲ့သည့်အပြင် မုစ်လင်မ်များအနေဖြင့် လူအများ၏ကိုယ်ပိုင်မိတ္တူများကိုသာ မြင်တွေ့ခဲ့ရသည်။
ေရှးမူမှ အပြီးသတ်Canonical စာပိုဒ်သို့ အခြားစာအုပ်များကို အုစ်မားန် ဖျက်စီးပြီးသည်ထိ ေရး/ဖတ်ခြင်းဆိုင် ရာေပြာင်းလဲမှုအချို့ ရိှေနခဲ့သည်။
မည်သို့ပင်ဆိုစေ သုတေသီများက စာပိုဒ်တွင်ပြောင်းလဲမှုများစွာဖြစ်နိုင်ချေကို ငြင်းပယ်ကြသည်။
အ ကြောင်းမှာ စာပိုဒ်များကို တိုးခြင်း လျှော့ခြင်းနှင့် ပြောင်းလဲခြင်းတို့ဖြင့် ပဋိပက္ခဖြစ်စေသော အထောက်အထားကြောင့်ဖြစ်သည်။
ထို့ပြင်သုတေသီတို့၏ တင်ပြချက်တွင် ယုတ်စွအဆုံး အုစ်မားန်သည် မုစ်လင်မ်များအကြား ချစ်ခင်နှစ်သက်မှုကို စွန့်လွှတ်ခဲ့ရသော်လည်း ကုရ်အာန်ကျမ်းအား (အားနည်းစေသောနည်းလမ်းဖြင့်) ပြုပြင်မှုများလုပ်ခဲ့သည်ဟု အပြည့်အဝစွပ်စွဲခံခဲ့ရခြင်းမရှိ၁ဟု ဖော်ပြကြသည်။
လက်ရေးမူခေတ်တွင် ကုရ်အာန်ကျမ်းသည် မိတ္တူအများဆုံး အာရဗီစာပိုဒ်များ ဖြစ်ခဲ့သည်။
ကုရ်အာန်လက်ရေးမိတ္တူများသည် ရေးသားသူနှင့် ပိုင်ရှင်များအတွက် လာဘ်လာဘများရနိုင်သည်ဟု ယုံကြည်နေခဲ့ကြသည်။
ကျမ်းစာစုစာရင်း ကုရ်အာန်သမိုင်း အရေးအသားများတွင် အရေးပါဆုံးသက်ေရာက်မှုများအဖြစ် Theodore Naldka ၊ မဟ်မူးဒ်ေရာ်မီေယာရ် နှင့် အာယသွလ္လာမုဟမ္မဒ်ဟာဒီ မအ်ေရဖသ် တို့ေရးသားသည့် ကုရ်အာန်သမိုင်းစာအုပ်များကို ရည်ညွှန်းနိုင်သည်။
သက်ဆိုင်ရာေလ့လာစရာများ ကုရ်အာန်၏ရှေးကျသောလက်ရေးမူများ ကုရ်အာန်နှင့် စာအုပ်ဆိုင်ရာအဖြစ်အပျက်များ အစ္စလာမ်သာသနာမှတမန်တော်များ အမျိုးအစား-ကုရ်အာန်၏လက်ရေးမူများ အမျိုးအစား-ကုရ်အာန်ကျမ်းဆိုင်ရာလေ့လာမှုများ ကုရ်အာန်ကျမ်းဆိုင်ရာအချိန်တိုင်းတာမှု တမန်တော်များအကြောင်း မှတ်စုများ ကိုးကား အရင်းအမြစ်များ မဟ်မူးဒ်ေရာ်မီေယာရ်၊ ကုရ်အာန်သမိုင်း၊ အမီးရ်ကဘီးရ်ဖြန့်ချိေရး၊ သတ္တမအကြိမ်၊ ၁၃၈၅ခု။
ဘဟာအုဒ္ဒီးန် ခိုရမ်ေရှာ်ဟီး၊ ကုရ်အာန်စွယ်စုံကျမ်း။
မုဟမ္မဒ်ဟာဒီ မအ်ေရဖသ်၊ ကုရ်အာန်သမိုင်း။
ပြင်ပကိုးကားမှု ကုရ်အာန်သမိုင်းကျမ်းစာစုများနှင့် သုေတသနအဖွဲ့၏ ဒစ်ဂျစ်တယ်စာကြည့်တိုက်၊ နှင့် မအာရိေဖအဟ်လုလ်ဘိုင်းသ် ဖြန့်ချိရေး။
အော်စလိုလေဆိပ်သည် နော်ဝေနိုင်ငံ၏မြို့တော် အော်စလို၏ အဓိကလေဆိပ်ဖြစ်သည်။
ဥရောပတွင် ၉ ခုမြောက် အလုပ်အရှုပ်ဆုံးလေဆိပ် ဖြစ်သည်။
အော်စလိုမြို့၏ အရှေ့မြောက်ဘက် ၂၂ မိုင်အကွာ ဂါဒါမိုအမ်တွင် ရှိသည်။
မြို့လယ်ခေါင်ကို ရထားနှင့် ဆက်သွယ်ထားသည်။
သမိုင်းကြောင်း တပ်မတော်သုံး thumb|၁၉၀၄ခုနှစ်က စစ်တန်းလျား နော်ဝီဂျန် တပ်မတော်သည် ဂါဒါမိုအမ်နေရာကို ၁၇၄၀ မှစ၍ စစ်တန်းလျားအဖြစ် စတင်အသုံးပြုခဲ့သည်။
နော်ဝေအား နာဇီတပ်မှ သိမ်းစဉ်တွင် ဂျာမန်လေတပ်ပေါင်းစုမှ ဂါဒါမိုအမ်အား ရုံးများနှင့်အတူ သင့်လျော်သော လေဆိပ်ပစ္စည်းများနှင့် ၂၀၀၀မီတာရှည်ကာ တစ်ခုနှင့်တစ်ခုဖြတ်၍ ဆောက်ထားသော ပြေးလမ်း ၂ ခုကို ဆောက်ခဲ့သည်။
ဒုတိယကမ္ဘာစစ်အပြီးတွင် နော်ဝေလေတပ်သည် ၎င်းတို့၏အဓိကလေဆိပ်အဖြစ် သုံးခဲ့သည်။
၁၉၄၆ တွင် ဘရားသန်းလေကြောင်းလိုင်းမှ ၂ နှစ်ကြာ ပျံသန်းခဲ့သည်။
နောက်တွင် ဂါဒါမိုအမ်ကို လေကြောင်းလိုင်းများအတွက် သုံးခဲ့သည်။
ဒေသတွင်း အော်စလိုမြို့၏ ပထမဆုံးလေဆိပ်မှာ ကေ့ဂျ်လာလေဆိပ်ဖြစ်သည်။
၁၉၁၂ တွင် ဖွင့်ခဲ့သည်။
၁၉၂၆ တွင် ဂရမ်ဆိုမန်လေဆိပ်ဖြစ်ကာ ရေယာဉ်ပျံများ ဆင်းသက်ခဲ့သည်။
၁၉၃၉တွင် ဖော်နီဘူးလေဆိပ်ကို ဖွင့်လှစ်ခဲ့သည်။
သို့သော် ၎င်း၏ ကျွန်းဆွယ်ပေါ်ရှိနေရာတွင် ဆောက်ထားမှု၊ မြို့လယ်ခေါင်မှ ၈ ကီလိုမီတာတွင် ရှိမှု၊ မြင့်တက်လာသော လူဦးရေများ၏ အိမ်ရာအသစ်များနှင့် နီးကပ်လာ၍ ထိုလေဆိပ်မှာ ချဲ့၍မရတော့ပေ။
၁၉၇၂ တွင် ပဍိညာဉ်လေကြောင်းများအား ဂါဒါမိုအမ်သို့ပြောင်းရန် ဖြစ်လာသည်။
နိုင်ငံရေးသမားများအနေဖြင့် ဂါဒါမိုအမ်သို့ လေဆိပ်ပြောင်းရေး သို့မဟုတ် လေဆိပ်အသစ်ဆောက်ရေးတို့ကို စဉ်းစားလာရသည်။
thumb|လဝကနေရာ ၁၉၇၀ တွင် အစိုးရမှ ဟိုဘိုတွင် လေဆိပ်အသစ်ဆောက်ရန် စီစဉ်သော်လည်း ဖြစ်မလာပေ။
သို့သော် ၁၉၈၃ တွင် လွှတ်တော်မှ ဖော်နီဘူးကို တိုးချဲ့ခဲ့သည်။
၁၉၈၈ တွင် လေကြောင်းကြပ်၍ နိုင်ငံတကာခရီးစဉ်များကို ဂါဒါမိုအမ်သို့ ပြောင်းခဲ့သည်။
အစိုးရမှ ဂါဒါမိုအမ်နေရာကို လေဆိပ်အသစ်အဖြစ်ဆောက်ရန် အဆိုပြုကာ ဟူရန်နေရာတွင်လည်း မြေတိုင်းခြင်းများ ပြုခဲ့သည်။
သို့သော် အစီရင်ခံစာများသည် လေတပ်၏ ဂါဒါမိုအမ်အား အသုံးပြုနေမှုကို ထည့်မတွက်၍ လွှတ်တော်မှ ငြင်းခဲ့သည်။
၁၉၈၈ တွင် အစိုးရအဖွဲ့ဝင်အများစုမှာ ဟူရန်နေရာကို ရွေးချယ်ကြ၍ ပို့ဆောင်ရေးဝန်ကြီး နုတ်ထွက်ခဲ့သည်။
၁၉၈၉ တွင် ရာသီဥတု တိုင်းတာမှုအရ ဟူရန်နေရာမှာ မသင့်လျော်ကြောင်း ထွက်လာသည်။
မိုးလေဝသပညာရှင်များနှင့် လေယာဉ်မှူးများက ထိုတိုင်းတာမှုကို ဆန္ဒပြခဲ့သည်။
နောက်ဆုံးတွင် ဂါဒါမိုအမ်ကို ရွေးခဲ့ကြသည်။
left|အဆောက်အဦး၁ thumb|ဆိုက်ရောက်နှင့်ဘူတာ thumb ၁၃ စတုရန်းကီလိုမီတာ ကျယ်သည်။
အပြိုင်ပြေးလမ်းနှစ်ခုရှိပြီး လေဆိပ်အဆောက်အဦး တစ်ခု ရှိသည်။
လေဆိပ်အဆောက်အဦး လေယာဉ်ဆိုက်ကပ်ရာ တံတား ၃၄ စင်းရှိသည်။
ပြည်ပအတွက် အရှေ့ဘက်၊ ပြည်တွင်းအတွက် အနောက်ဘက် ဖြစ်သည်။
ပြေးလမ်းနှင့် အေတီစီ thumb|အေတီစီ တာဝါ ပြေးလမ်း ၂ ခုရှိသည်။
လေကြောင်းလိုင်းများ ကိုးကား Category:အပြည်ပြည်ဆိုင်ရာ လေဆိပ်။
thumb|ရန်ကုန်လေဆိပ်ရှိလေဆိပ်ပေါင်းကူးတံတား thumb လေဆိပ်ပေါင်းကူးတံတား(jet bridge, jetway, gangway, aerobridge/airbridge, air jetty, portal, skybridge, passenger boarding bridge (PBB)) ဆိုသည်မှာ လေဆိပ်အဆောက်အဦးမှနေ၍ လေယာဉ်ပေါ်သို့ တက်ရန်အသုံးပြုသော အပိတ်ပါကာ ရွေ့နိုင်သောတံတားဖြစ်သည်။
အဆောက်အဦးပုံစံ၊ လေယာဉ်အရွယ်အစားပေါ်မူတည်ကာ တံတားများကို ရွေ့နိုင်သည်။
ထိုတံတားများကို ဒါယူအန်မှ တီထွင်ခဲ့သည်။
thumb thumb|အဲဘတ်စ် A380ပေါ်သို့တက်ရန် တံတား၃စင်း သမိုင်းကြောင်း ထိုတံတားများမပေါ်ခင်တွင် ခရီးသည်များသည် လေယာဉ်ဆီသို့ လမ်းလျောက်ကာ လေယာဉ်ပေါ်သို့ လှေကားဖြင့်တက်ရသည်။
အမေရိကန်လေကြောင်းလိုင်းမှ ၁၉၅၄ တွင် စသုံးခဲ့သည်။
ပထမဆုံး တံတားကို ၁၉၅၉ ခုနှစ် ဇူလိုင် ၂၂ ရက်နေ့တွင် အသုံးပြုခဲ့သည်ဟုလည်း ဆိုသည်။
ကောင်းကျိုးများ တံတားများသည် နေပူမိုးရွာပါစေ ခရီးသည်များကို လေယာဉ်ပေါ်သို့တက်ရန် လွယ်ကူစေသည်။
တံတားအစွန်းတစ်ဖက်ကို လေဆိပ်အဆောက်အဦးတွင် ထားရှိပြီး တစ်ဖက်ကိုလေယာဉ်သို့ ချိတ်နိုင်သည်။
တံတားအစွန်းရှိ အရာရှိသည် ထိန်းချုပ်ရာစက်မှ တံတားကို အနိမ့်အမြင့် ဘယ်ညာ ရွေ့နိုင်သည်။
တချို့လေဆိပ်များတွင် ဂိတ်တစ်ခုတွင် တံတား ၂ ခု ၃ ခုရှိနိုင်သည်။
ဤသည်မှာ အချို့လေယာဉ်ကြီးများတွင် အထပ်များ၊ အတန်းများသို့ လွယ်ကူစွာသွားနိုင်သည်။
ဆိုးကျိုး တံတားများသည် လေယာဉ်များကို တစ်ခါတစ်ရံ အန္တရာယ်ဖြစ်စေသည်။
လေယာဉ်မထွက်ခွာမီ တံတားကို မရုတ်နိုင်ပါက လေယာဉ်ကို ထိခိုက်နိုင်သည်။
ပြခန်း ကိုးကား Category:လေဆိပ်အဆောက်အဦ။
ဝါရမိတ္တုရက်ငယ်ကျရောက်သော နေ့တွင် အိမ်တက်ခြင်း၊ ထိမ်းမြားလက်ထပ် မင်္ဂလာယူခြင်း၊ ခရီးထွက်ခြင်း၊ ကုန်ရောင်းကုန်ဝယ် ပြုခြင်းတို့ကို ရှောင်ကြဉ်ကြသည်။
မရှောင်ကြဉ်ဘဲ ပြုမိပါက ပျက်စီးဆုံးရှုံးခြင်းတို့နှင့် ကြုံတွေ့ရတတ်သည်ဟု ယုံကြည်ကြသည်။
ဝေဒကျမ်းဂန်များမှ ဆင်းသက်လာသော အယူအဆ ဖြစ်ကာ ရှေးမြန်မာလူမျိုးများ သုံးစွဲခဲ့ကြပြီး ထိုအယူအဆသည် ယနေ့ထက်တိုင် အချို့သော ဒေသများ၌ အမြစ်တွယ်နေဆဲ လက်ခံယုံကြည်နေကြဆဲ ဖြစ်သည်။
အလားတူ ရွေးချယ်ရသည့် ရက်မှာ ဝါရမိတ္တုရက်ကြီး ဖြစ်သည်။
ပြဿဒါးနှင့် ရက်ရာဇာ ရွေးသကဲ့သို့ ဖြစ်သည်။
ဝါရမိတ္တုရက်ငယ် ၇ ရက် မည်သည်လမဟူ လဆန်းလဆုတ် ၆ ရက်၌ စနေကျသည့် ရက်။
မည်သည့်လမဟူ လဆန်းလဆုတ် ၇ ရက်၌ သောကြာကျသည့် ရက်။
မည်သည့်လမဟူ လဆန်းလဆုတ် ၈ ရက်၌ ကြာသပတေးကျသည့် ရက်။
မည်သည့်လမဟူ လဆန်းလဆုတ် ၉ ရက်၌ ဗုဒ္ဓဟူးကျသည့် ရက်။
မည်သည့်လမဟူ လဆန်းလဆုတ် ၁၀ ရက်၌ အင်္ဂါကျသည့် ရက်။
မည်သည့်လမဟူ လဆန်းလဆုတ် ၁၁ ရက်၌ တနင်္လာကျသည့် ရက်။
မည်သည့်လမဟူ လဆန်းလဆုတ် ၁၂ ရက်၌ တနင်္ဂနွေကျသည့် ရက်။
ဝါရမိတ္တုရက်ကြီးကျရောက်သော နေ့တွင် ခရီးရပ်ဝေးသွားရောက်ခြင်း၊ အိမ်တက်မင်္ဂလာ ပြုခြင်း၊ ထိမ်းမြားခြင်းနှင့် ကုန်ရောင်းကုန်ဝယ် ပြုခြင်းတို့ကို ရှောင်ကြဉ်ကြသည်။
အလားတူ ရွေးချယ်ရသည့် ရက်မှာ ဝါရမိတ္တုရက်ငယ် ဖြစ်သည်။
ဝါရမိတ္တုရက်ကြီး ၇ ရက် မည်သည်လမဟူ လဆန်းလဆုတ် ၁ ရက်၌ တနင်္ဂနွေကျသည့် ရက်။
မည်သည့်လမဟူ လဆန်းလဆုတ် ၄ ရက်၌ တနင်္လာကျသည့် ရက်။
မည်သည့်လမဟူ လဆန်းလဆုတ် ၈ ရက်၌ အင်္ဂါကျသည့် ရက်။
မည်သည့်လမဟူ လဆန်းလဆုတ် ၆ ရက်၌ ကြာသပတေးကျသည့် ရက်။
မည်သည့်လမဟူ လဆန်းလဆုတ် ၃ ရက်၌ သောကြာကျသည့် ရက်။
မည်သည့်လမဟူ လဆန်းလဆုတ် ၇ ရက်၌ စနေကျသည့် ရက်။
ဝါရမိတ္တုသည် ဝေဒကျမ်းဂန်များမှ ဆင်းသက်လာသော ဗေဒင်ဝေါဟာရ ဖြစ်ပြီး၊ ဝါရမိတ္တုကြီးနှင့် ဝါရမိတ္တုငယ်ဟု နှစ်မျိုးရှိသည်။
ရက်ရာဇာ၊ ပြဿဒါး ရွေးချယ်ရသကဲ့သို့ ဝါရမိတ္တုရက်များကို ရှောင်ကြဉ်ရပြီး၊ မကောင်းသော နေ့များ ဖြစ်သည့်အလျောက် ထိုရက်များတွင် အရေးကြီးသော အမှုကိစ္စများကို မဆောင်ရွက်ကြချေ။
မြန်မာလူမျိုးများသည် ယနေ့ထက်တိုင် လက်ခံ ယုံကြည်နေဆဲ ဖြစ်သည်။
အီရန်နိုင်ငံရှိ တိရစ္ဆာန်တို့၏အခွင့်အရေး သည် တိရစ္ဆာန်တို့နှင့်စပ်ဆိုင်သောပြဋ္ဌာန်းချက်ဖြစ်ပြီး ထိုပြဋ္ဌာန်းချက်သည် တိရစ္ဆာန်များအပေါ် ညှင်းပန်းနှိပ်စက်ခြင်းမှ ဝိုင်းဝန်းအကာအကွယ်ပေးရန်သာ ဖြစ်ပေသည်။
ဥပဒေပြဋ္ဌာန်းချက် အီရန်သည် တိရစ္ဆာန်များအပေါ်ညှင်းပန်းရက်စက်မှုအပေါ်အရေးယူဆောင်ရွက်ရန်အတွက် အခြေခံဥပဒေပြဋ္ဌာန်းချက်မရှိသလို ထို့သို့အရေးယူဆောင်ရွက်ရန်အတွက်လည်း ကြိုးစားအားထုပ်ခြင်းမရှိခဲ့ပါ သို့သော်လည်း တိရစ္ဆာန်များကိုညှင်းပန်းခြင်းမှ ကာကွယ်စောင့်ရှောက်ရေး A , B,C,D,E,F,G အဆင့်များတွင် အီရန်သည် G အဆင့်၌ ရှိသည်။
၂၀၁၆ ခုနှစ်တွင် အီရန်သည် တိရစ္ဆာန်အရိုင်းများဖြင့် ဆပ်ကပ် ပြသခြင်းကို ပိတ်ပင်ခဲ့လေသည်။
တိရစ္ဆာန်များကိုအစားအစာအဖြစ်အသုံးပြုပုံ အီရန်နိုင်ငံ၏ ပထမအကြီးမားဆုံး ကုန်ထုတ်လုပ်မှုစက်ရုံမှာ ရေနံစက်ရုံဖြစ်ပြီး ဒုတိယအကြီးမားဆုံးသည် ကြက်မွေးမြူရေးစက်ရုံပင်ဖြစ်ပေသည်။
အီရန်ကြက်မွေ:မြူရေးစက်ရုံသည် လွန်ခဲ့သော၂၀၁၂ ခုနှစ်တွင် ကြက်ကောင်ရေ (၂) ဘီလီယံ ထုတ်လုပ်နိုင်ခဲ့ပြီး ယခင်နှစ်များထက် အထွက်နှုန်းပိုခဲ့သည်။
၁၉၇၈ ခုနှစ်တွင် ၁၉၅၀၀၀ တန်ချိန်သာ ထွက်ခဲ့ပြီး ၂၀၁၂ ခုနှစ်တွင်ဝယ် တန်ချိန် ၂.၁ သန်းထိ အထွက်နှုန်းပိုလာခဲ့သည်။
အီရန်နိုင်ငံသည် လယ်ယာစိုက်ပျိုးရေး၌ အသုံးပြုသော တိရစ္ဆာန်များနှင့် ပက်သက်ပြီး သက်သာချောင်ချိရေးဥပဒေအထူးပြဋ္ဌာန်းထားခြင်းမရှိပါ။
သို့ပေမဲလည်း တိရစ္ဆာန်များကို ရက်ရက်စက်စက်သတ်ဖြတ်ခြင်းကို ခွင့်မပြုပါ။
ထိုအတိုင်းပင် တိရစ္ဆာန်တို့၏ ဦးချိုကို ချိုးခြင်း၊ခြေချောင်းများကို ဖြတ်ခြင်း၊ အမြီးဖြတ်ခြင်း၊ သွားချိုးခြင်း၊ လိင်အင်္ဂါကို ဖြတ်ခြင်း စသဖြင့်တို့လုပ်ဆောင်ရာတွင် မေ့ဆေး(သို့)ထုံဆေးမပါပဲလုပ်ဆောင်ခြင်းများအတွက် ဥပဒေပြဋ္ဌာန်းထားလေသည်။
ထိုအတိုင်းပင် နွားငယ်များကို သေတ္တာတွင်း ထည့်၍သော်လည်းကောင်း ဘက်ထရီလှောင်အိမ်တွင်းထည့်၍သော်လည်းကောင်း သယ်ဆောင်ခြင်းများအတွက်လည်း ဥပဒေပြဋ္ဌာန်းမှုရှိသည်။
တိရစ္ဆာန်အခွင့်အရေးအတွက် လှုပ်ရှားမှု thumb|အီရန်နိုင်ငံမရှ်ဟဒ်မြို့တွင် တိရစ္ဆာန်ညှင်းပမ်းနှိပ်စက်မှုနှင့်ပတ်သက်ပြီး ဆန္ဒပြနေပုံ (IAVA) အဖွဲ့သည် တိရစ္ဆာန်များကို စမ်းသပ်ရန်အတွက် ခွဲစိတ်သောလုပ်ဆောင်မှုများကို ဆန့်ကျင်သည့် အီရန်နိုင်ငံတွင် ပထမဦးဆုံးသောပေါ်လာသော အဖွဲ့အစည်းတစ်ရပ်ဖြစ်သည်။
ယင်းအဖွဲ့အစည်းသည် တိရစ္ဆာန်များနှင့်ပတ်သက်ပြီး လှုပ်ရှားမှုများစွာရှိခဲ့သည့်အတွက် ၂၀၁၂ ခုနှစ်တွင် အီရန်နိုင်ငံ တိရစ္ဆာန်ဆောင့်ရှောက်ရေးဦးစီးဌာနမှ ၎င်းအဖွဲ့အား တိရစ္ဆာန်တို့၏အခွင့်အရေးနှင့်ပတ်သက်ပြီး အကောင်းဆုံးလှုပ်ရှားနိုင်သော အဖွဲ့အစည်းအဖြစ်သတ်မှတ်ပြီး အညိုရောင်ဝက်ဝံဆုတံဆိပ် ချီးမြင့်ခဲ့သည်။
၂၀၁၅ ခုနှစ်တွင် အမျိုးသားတစ်ဦးသည် ခွေးများကို အက်စစ် ထိုးပြီး လိုက်လံသတ်ဖြတ်နေသည့်ဗွီဒီယို တခု ရှီရားဇ် မြို့တွင် ပြသခဲ့မှုကြောင့် တိရစ္ဆာန်ညှင်းပန်းမှု ဖြစ်စေသည်ဟု သတ်မှတ်ပြီး ဆန္ဒပြမှုများ ပြုလုပ်ကာ ထိုသို့ပြုလုပ်မှုများကို ရပ်တန့်ပေးရန်တောင်းဆိုခဲ့ကြသည်။
တက်ကြွလှုပ်ရှားဆန္ဒပြသူများက ထိုခွေးများကို သတ်ဖြတ်မှုမပြုပဲ ၎င်းတို့အား သီးသန့်နေရာသတ်မှတ်ထားရှိပြီး မျိုးပွားမှုကာကွယ်ဆေးထိုးရန် ဆန္ဒပြုခဲ့ကြသည်။
ထိုအတိုင်းပင် သဘ်ရေးဇ်မြို့တွင်လည်း ဆန္ဒပြအရေးဆိုမှုများပြုလုပ်ခဲ့ပြီး အထက်ပါအတိုင်းပြုလုပ်ဆောင်ရွက်ပေးရန် တောင်းခံခဲ့ကြသည်။
၂၀၁၄ခုနှစ်တွင် အပြည်ပြည်ဆိုင်ရာ တိရစ္ဆာန်အခွင့်အရေးစောင့်ကြပ်ရေးအဖွဲ့မှ ရိုင်းသောတိရစ္ဆာန်များဖြင့် ဆပ်ကပ်ပွဲပြသခြင်းကို ပြင်းထန်စွာရှုံချခဲ့သည့်အတွက် ၂၀၁၆ခုနှစ်တွင် အီရန်နိုင်ငံပတ်ဝန်းကျင်ထိန်းသိမ်းရေးဌာနမှ တောရိုင်းတိရစ္ဆာန်များဖြင့် ဆပ်ကပ်ပွဲပြသခြင်းကို တားဆီးပိတ်ပင်ခဲ့သည်။
မ, လှတာ အပြစ်လား ဝတ္ထုကို မြန်မာစာရေးဆရာ မောင်ဝဏ္ဏက ၁၉၈၂ ခုနှစ်တွင် ရေးသားသည်။
ခဲမှန်ဖူးသည့် ကိုဣန္ဒာနှင့် ဣန္ဒြေကို ထိန်းနေရသည့် နှင်းနှင်းလွင်တို့ အခြေအနေထူးခြားစေရန် ကိုဣန္ဒာနှင့် တစ်ချိန်က ပတ်သက်ဖူးသည့် နှင်းနှင်းလွင်၏ အစ်မဝမ်းကွဲ မြမြနွဲ့က ရင်နှင့်ရင်းကာ ကူညီလိုက်ကြောင်း ဖော်ပြထားသော အဆိုပါဝတ္ထုကို အဖြူရောင်စာပေမှ ဖြန့်ချိပြီး အချစ်ဝတ္ထုအမျိုးအစား ဖြစ်သည်။
မောင်ဝဏ္ဏ (၁၉၈၂၊ ဇူလိုင်) "မ, လှတာ အပြစ်လား"၊ အဖြူရောင်စာပေ၊ ရန်ကုန်။
ဇာတ်လမ်းအကျဉ်း ကို ဣန္ဒာ (ခ) ဖိုးကြည်မှာ ရိုက်ကွင်အလုပ်သင်ဘဝနှင့် ကျင်လည်နေစဉ် ဘုရားကြီ:ရွာ ကားလမ်းဘေးတွင် အိမ်ဆိုင်ဖွင့်ထားသည့် ဒေါ်ကြည်သန်းအိမ်သို့ ရောက်သည်။
ဒေါ်ကြည်သန်းမှာ ထိုအချိန်က နာမည်ကြီးနေသည့် မင်းသမီး မြမြနွဲ့၏ အဒေါ်ဖြစ်သည်။
ဝင်ထွက်သွားလာရင်း ဒေါ်ကြည်သန်း၏သမီး မြင့်မြင့်မူနှင့် ကိုဣန္ဒာတို့ မျက်လုံးချင်းစကားပြောမိကြသည်။
ဒါရိုက်တာပေါက်စ ကိုဣန္ဒာရိုက်သည့်ဇာတ်ကားတစ်ခုတွင် ပါဝင်ရာမှ အိမ်ထောင်ကွဲနေသည့် မြမြနွဲ့၏ဘဝထဲသို့ ကိုဣန္ဒာရောက်လာသည်။
အနေတည်သောကိုဣန္ဒာကိုအားမရသည့် မြမြနွဲ့က အိမ်သို့ခေါ်ကာ ဝီစကီတိုက်၍ သွေးဆောင်သည်။
အိပ်ခန်းတွင်းရောက်၍ ထွေးလုံးပူးကပ်ဖြစ်ကြရာမှ "မင်း မမကို ချစ်တာမဟုတ်ပါဘူးကွာ ... လိုချင်နေတာပါ" ဟု မြမြနွဲ့က ဆိုလေမှ ကိုဣန္ဒာ သတိဝင်၍ ပြန်သွားသည်။
အချိန်အတန်ကြာ စဉ်းစားအပြီး၌ "ကျွန်တော် မမကို မချစ်နိုင်ပါဘူး" ဟူသောအဖြေကို ပေးနိုင်ခဲ့သည်။
မြမြနွဲ့ နာမည်ကျလာချိန်၌ မြင့်မြင့်မူမှာ နှင်းနှင်းလွင်ဟူသောအမည်ဖြင့် နာမည်ရနေသည်။
မင်းသမီးချင်း ဂုဏ်ပြိုင်ကြရင်း ကြီ:မာနနှင့် ငယ်ဂုဏ်တို့ ပွတ်တိုက်ပြီး အမျိုးချင်း မခေါ်နိုင်မပြောနိုင် ဖြစ်သွားကြသည်။
ထိုကာလတွင် ကိုဣန္ဒာမှာလည်း ဇာတ်လမ်းကောင်းများရိုက်ကူးသည့် ဒါရိုက်တာအဖြစ်လည်းကောင်း၊ နှင်းနှင်းလွင် မျက်နှာသာပေးသည့် ဒါရိုက်တာအဖြစ်လည်းကောင်း ကျော်ကြားလာသည်။
နောက်အိမ်ထောင်ပြုအပြီးတွင် ကားရိုက်ကျဲနေသည့် မြမြနွဲ့က ပန်းပွင့်ချစ်သူဟူသော ဝတ္ထုကို ကိုယ်တိုင်ငွေထုတ်၍ ဇာတ်ကားရိုက်ရန် ကိုဣန္ဒာအား တိုင်ပင်သည်။
ဇာတ်လမ်းထဲ၌ မင်းသမီ:နှစ်လက်ဖြစ်သဖြင့် နှင်းနှင်းလွင်ကို ပါဝင်စေချင်ကြောင်း ကိုဣန္ဒာကို ပြောသည်။
ဇာတ်ကွက်မှာ မြမြနွဲ့အတွက် ပိုပေါ်နေသည်။
ထို့ကြောင့် ကနဦးတွင် ငြင်းဆန်မိသော်လည်း "မမအတွက် ကျွန်တော် မြင့်မြင့်ဆီကို သွားပါ့မယ်" ဟူသော စကားဖြင့်သာ အဆုံးသတ်၍ နှင်းနှင်းလွင်အား စည်းရုံးရန် ထွက်လာသည်။
နှင်းနှင်းလွင်အိမ်သို့ ရောက်သော် သနားစိတ်ပေါ်လာကာ မရိုက်လိုက ငြင်းနိုင်ကြောင်း ပြောသည်။
နှင်းနှင်းလွင်က "မြင့်မြင့် အစ်ကို့အတွက် အဲဒီ့ကား ရိုက်ပေးပါ့မယ်" ဟု ပြောလာရာ အပြစ်ရှိသူတစ်ယောက်ကဲ့သို့ ကိုဣန္ဒာ ခံစားမိသည်။
စွပ်စွဲငြင်းခုန်ကြရင်း နှစ်ဦ:သား ချစ်ကြိုက်ကြောင်း အပြန်အလှန်ပြောမိကြသည်။
ထိုအချိန်၌ ဖုန်းဝင်လာသည်။
"အစစ အဆင်ပြေမယ်လို့ မမ ထင်တယ်" ဟူ၍ ကိုဣန္ဒာအား မြမြနွဲ့က အဓိပ္ပာယ်ပါပါပြောသည်။
နှင်းနှင်းလွင်အိမ်၌ ဝီစကီရှိ၊ မရှိ မေးအပြီ:တွင် ဇာတ်ကားရိုက်မည့်အစီအစဉ်ဖျက်ကြောင်း အသိပေးလေသည်။